3.0 ลักษณะการประกอบธุรกิจ

3.1 ประวัติความเป็นมา

  บริษัทฯ ได้รับการจดทะเบียน จัดตั้งเป็นบริษัทจำกัด ในนาม “บริษัท โพลีน จำกัด” เมื่อวันที่ 24
  กันยายน 2530 โดยกลุ่มตระกูล “เลี่ยวไพรัตน์” เป็นผู้ก่อตั้งและบริหารมาจนถึงปัจจุบัน
  ด้วยทุนจดทะเบียนเริ่มแรก 100,000 บาท ประกอบธุรกิจเป็นตัวกลางในการจัดซื้อเม็ดพลาสติก
  PE (Polyethylene) จากบริษัท ไออาร์พีซี จำกัด (มหาชน) “ IRPC ”

  ต่อมาได้เปลี่ยนชื่อเป็นบริษัท ทีพีไอ โพลีน จำกัด เมื่อวันที่ 24 ตุลาคม 2532
  และในเดือนมีนาคม 2533 บริษัทฯ ได้รับโอนกิจการผลิตเม็ดพลาสติก LDPE (Low Density
  Polyethylene) และสิทธิประโยชน์ต่างๆ ตามบัตรส่งเสริมการลงทุนจาก IRPC
  และได้ขยายธุรกิจในการผลิตและจำหน่ายปูนเม็ดและปูนซีเมนต์

  ต่อมาในปี 2534 บริษัทฯ ได้จัดตั้งบริษัท ทีพีไอ คอนกรีต จำกัด ซึ่งบริษัทฯถือหุ้นในสัดส่วนร้อยละ
  99.99 เพื่อผลิตและจำหน่ายคอนกรีตผสมเสร็จ โดยเมื่อวันที่ 20 พฤศจิกายน 2533 บริษัทฯ
  ได้จดทะเบียนในตลาดหลักทรัพย์แห่งประเทศไทย และเมื่อวันที่ 17 กุมภาพันธ์ 2537 บริษัทฯ
  ได้จดทะเบียนเป็นบริษัทมหาชนจำกัด โดยบริษัทฯ ได้เริ่มผลิตปูนสำเร็จรูปตั้งแต่ปี 2539

  วิกฤตการณ์ทางเศรษฐกิจในปี 2540
  ส่งผลให้ความต้องการผลิตภัณฑ์ปูนซีเมนต์และคอนกรีตลดลงอย่างมาก
  ประกอบกับรัฐบาลได้ประกาศลดค่าเงินบาทเมื่อเดือนกรกฎาคม 2540
  ส่งผลให้เกิดผลกระทบต่อสถานการณ์ทางการเงินของบริษัทฯเป็นอย่างมาก และเป็นเหตุให้บริษัทฯ
  และบริษัท ทีพีไอ คอนกรีต จำกัด (บริษัทย่อย)
  ต้องตัดสินใจเข้าสู่กระบวนการฟื้นฟูกิจการภายใต้การกำกับดูแลของศาลล้มละลายกลางในระหว่างปี
  2543-2551

  ต่อมาเมื่อวันที่ 19 มกราคม 2552
  ศาลล้มละลายกลางได้มีคำสั่งยกเลิกการฟื้นฟูกิจการของบริษัทฯและบริษัทย่อย

  การเปลี่ยนแปลงและพัฒนาการที่สำคัญในรอบปี 2549 ถึงปัจจุบัน

ปี 2549

  11 พฤษภาคม บริษัทฯได้ลงทุนซื้อหุ้นสามัญเพิ่มเติมในบริษัท ไนเตรทไทย จำกัด
  ซึ่งเป็นบริษัทผู้นำในการผลิตและจำหน่ายแอมโมเนียมไนเตรทและกรดไนตริก จำนวน 468,750
  หุ้น รวมเป็นเงินลงทุนเพิ่มเติมทั้งสิ้น 97 ล้านบาท ส่งผลให้บริษัทฯถือหุ้นเพิ่มขึ้นจากเดิมร้อยละ
  40 เป็นร้อยละ 50 ในบริษัท ไนเตรทไทย จำกัด
  ซึ่งทำให้บริษัทดังกล่าวเปลี่ยนฐานะจากบริษัทร่วมเป็นกิจการร่วมค้าของบริษัทฯ

  21 สิงหาคม บริษัทฯประสบความสำเร็จในการระดมทุนจำนวนรวมทั้งสิ้น 12,175.60 ล้านบาท
  โดยเป็นการขายหุ้นสามัญเพิ่มทุนให้แก่ผู้ถือหุ้นเดิมในอัตราส่วน 1 หุ้นสามัญเดิมต่อ 1 หุ้นสามัญใหม่
  เป็นจำนวนรวม 807.50 ล้านหุ้น ในราคาหุ้นละ 10 บาท คิดเป็นจำนวนเงินรวม 8,075.00
  ล้านบาท และโดยการขายหุ้นสามัญเพิ่มทุนให้แก่บุคคลโดยเฉพาะเจาะ จงจำนวน 404.00
  ล้านหุ้น ในราคาหุ้นละ 10.15 บาท คิดเป็นจำนวนเงินรวม 4,100.60 ล้านบาท

  23 สิงหาคม บริษัทฯได้นำเงินที่ได้จากการเพิ่มทุนจำนวนประมาณ 11,500 ล้านบาท
  ไปชำระหนี้เงินต้นล่วงหน้าให้แก่เจ้าหนี้ตามสัญญาปรับโครงสร้างหนี้
  ส่งผลให้หนี้ตามสัญญาปรับโครงสร้างหนี้ของบริษัทฯลดลงอย่างมีนัยสำคัญ

  27 ตุลาคม บริษัทฯได้จ่ายเงินปันผลสำหรับผลประกอบการงวด 6 เดือนแรกสำหรับปี 2549
  ให้แก่ผู้ถือหุ้นในอัตราหุ้นละ 0.25 บาท คิดเป็นจำนวนเงินรวมเท่ากับ 504.75 ล้านบาท

  29 พฤศจิกายน บริษัทฯ
  และบริษัทย่อยได้ยื่นคำร้องต่อศาลล้มละลายกลางเพื่อขอขยายระยะเวลาดำ
  เนินการตามแผนฟื้นฟูกิจการออกไปอีก 1 ปี เป็นสิ้นสุดวันที่ 31 ธันวาคม 2550 ซึ่งต่อมาเมื่อวันที่
  12 ธันวาคม 2549 ศาลฯ
  ก็ได้มีคำสั่งอนุญาตให้ขยายระยะเวลาการดำเนินการตามแผนฯของบริษัทฯและบริษัทย่อยออกไปอีก
  1 ปี จนถึงวันที่ 31 ธันวาคม 2550

  ปี 2550

  29 มิถุนายน เพื่อปรับโครงสร้างองค์กรให้เหมาะสม บริษัทฯ
  ได้ขายเงินลงทุนในหุ้นสามัญของบริษัท อุตสาหกรรมเหล็กกล้าไทย จำกัด (มหาชน) (“TSSI”)
  ทั้งหมดจำนวน 125,620,000 หุ้น (คิดเป็นร้อยละ 29.77 ของทุนจดทะเบียนชำระแล้วใน
  TSSI) ในราคาหุ้นละ 0.01 บาท รวมเป็นเงิน 1,256,200 บาท ให้แก่บริษัท ทีพีไอ คอนกรีต
  จำกัด (ถือหุ้นร้อยละ 99.99 โดยบริษัทฯ)

  28 กันยายน บริษัทฯได้จ่ายเงินปันผลส่วนที่เหลือสำหรับผลประกอบการในปี 2549 ตั้งแต่วันที่ 1
  กรกฎาคม 2549 ถึงวันที่ 31 ธันวาคม 2549 ให้แก่ผู้ถือหุ้นในอัตราหุ้นละ 0.10 บาท
  คิดเป็นจำนวนเงินรวมเท่ากับ 201.90 ล้านบาท

  3 ธันวาคม ศาลอาญาได้พิพากษาว่าบริษัทฯได้กระทำผิด
  โดยได้ร่วมกับบุคคลอื่นเผยแพร่ข้อมูลบริษัทฯในวันที่ 25 พฤศจิกายน 2546 และ วันที่ 14-16
  ธันวาคม 2546 เกี่ยวกับการเสนอขายหุ้น และได้พิพากษาปรับบริษัทเป็นจำนวนเงิน 6,900.30
  ล้านบาท

  11 ธันวาคม ศาลล้มละลายกลาง
  ได้มีคำสั่งอนุญาตให้ขยายระยะเวลาการดำเนินการตามแผนฟื้นฟูกิจการของบริษัทฯและบริษัท
  ทีพีไอ คอนกรีต จำกัด ออกไปอีก 1 ปี จนถึงวันที่ 31 ธันวาคม 2551

  ปี 2551

  15 กุมภาพันธ์ บริษัทฯได้ยื่นอุทธรณ์คำตัดสินของศาลอาญาต่อศาลอุทธรณ์

  18 มีนาคม บริษัทฯได้ยื่นคำร้องของดการบังคับคดีไว้ก่อนต่อศาลอาญา
  แต่ศาลอาญามีคำสั่งยกคำร้อง

  10 เมษายน บริษัทฯ ได้ยื่นอุทธรณ์คำสั่งของศาลอาญาต่อศาลอุทธรณ์ผ่านทางศาลอาญา
  ปัจจุบันคดีดังกล่าวอยู่ระหว่างการดำเนินการส่งเรื่องให้ศาลอุทธรณ์เพื่อพิจารณามีคำสั่งต่อไป

  23 พฤษภาคม สำนักงานอัยการพิเศษ ฝ่ายคดีพิเศษ 1 สำนักงานอัยการสูงสุดได้มีหนังสือ ลว.
  23 พฤษภาคม 2551 โดยพิจารณาแล้วและได้แสดงความเห็นเกี่ยวกับคำสั่งในการบังคับคดีนี้ว่า
  “การบังคับคดีแก่จำเลยในคดีนี้ควรดำเนินการเมื่อคดีถึงที่สุด
  โดยศาลมีคำพิพากษาถึงที่สุดหรือมีคำสั่งถึงที่สุดแล้ว
  ตามนัยประมวลกฎหมายวิธีพิจารณาความอาญามาตรา 245 วรรคแรก”

  5 สิงหาคม ศาลอาญาได้มีคำสั่งแต่งตั้งเจ้าพนักงานบังคับคดี ต่อมาเมื่อวันที่ 6 สิงหาคม2551

  บริษัทฯ ได้ยื่นคำร้องคัดค้านการตั้งเจ้าพนักงานบังคับคดีต่อศาลอาญา
  ซึ่งศาลอาญาได้มีคำสั่งรับคำร้องคัดค้านดังกล่าว

  8 สิงหาคม
  เจ้าพนักงานศาลได้นำส่งหมายเรียกแจ้งกรรมการผู้มีอำนาจของบริษัทเพื่อนัดไต่สวนสืบหาทรัพย์สินของบริษัทฯ
  ต่อมาศาลอาญาได้ดำเนินขบวนการพิจารณาไต่สวนสืบหาทรัพย์สินของบริษัทฯ
  และได้กำหนดนัดครั้งต่อไปในวันที่ 11 มิถุนายน 2552

  22 สิงหาคม บริษัทฯ ได้ใช้สิทธิยื่นคำร้องต่อศาลอุทธรณ์โดยตรง
  เพื่อของดการไต่สวนและของดการบังคับคดีตามคำพิพากษาศาลอาญาจนกว่าคดีจะถึงที่สุด
  โดยเมื่อวันที่ 22 มกราคม 2552
  ศาลอาญาได้อ่านคำสั่งของศาลอุทธรณ์ซึ่งมีคำสั่งว่าการขอให้งดการบังคับคดีเป็นหน้าที่ของศาลชั้นต้นที่จะพิจารณา
  บริษัทฯชอบที่ยื่นคำร้องต่อศาลชั้นต้น จึงให้ยกคำร้อง

  ปี 2552

  19 มกราคม ศาลล้มละลายกลาง ได้มีคำสั่งยกเลิกการฟื้นฟูกิจการของบริษัทฯและบริษัท ทีพีไอ
  คอนกรีต จำกัด
  ส่งผลให้บริษัทฯมีความสามารถในการดำเนินธุรกิจและมีความยืดหยุ่นทางการเงินมากขึ้น

 

การพัฒนาองค์กรด้านอื่น ๆ ในปี 2551

  • บริษัทฯ ได้พัฒนาผลิตภัณฑ์ปูนซีเมนต์ ดังนี้

1.  ปูนทีพีไอเขียวซูเปอร์ประหยัดได้ถึง 20%

  ปูนทีพีไอเขียวซูเปอร์ ถูกพัฒนาขึ้นด้วยเทคโนโลยีที่ทันสมัย ได้รับการรับรองตามมาตรฐาน มอก.
  80-2550 มีคุณสมบัติพิเศษและมีคุณภาพสูงกว่าปูนซีเมนต์ผสม (Mixed cement) ทั่วไปถึง 20
  เปอร์เซ็นต์ มีคุณสมบัติฉาบลื่น ก่อง่ายแข็งแกร่ง เหมาะกับงานฉาบ ก่อ
  งานเทโครงสร้างขนาดเล็ก งานผลิตท่อระบายน้ำ งานทางเท้า หรืองานตกแต่ง เป็นต้น
  ผลงานที่ได้มีความแข็งแกร่ง สวยเรียบเนียน ทนทาน ไม่แตกร้าวหลุดล่อนง่าย

  ด้วยน้ำหนักปูนทีพีไอเขียวซูเปอร์ 40 กิโลกรัม ซึ่งสามารถใช้งานได้เทียบเท่าปูนซีเมนต์ผสมทั่วไป
  50 กิโลกรัม จึงทำให้ประหยัดได้มากถึง 20 เปอร์เซ็นต์

  2. กาวซีเมนต์ชนิดแรงยึดเกาะสูง “ทีพีไอ M501” เป็นปูนกาวคุณภาพสูง
  สำหรับติดกระเบื้องและบุผนังทั้งภายในและภายนอกอาคาร มีแรงยึดเกาะสูงพิเศษ
  โดยสามารถปูกระเบื้องบนพื้นผิวที่ยึดเกาะยาก เช่น คอนกรีตผิวมัน ไม้อัดซีเมนต์
  หรือผนังกระเบื้องเดิมโดยไม่ต้องสกัดออก รวมทั้งสามารถใช้ปูได้ทั้งกระเบื้องทั่วไป
  กระเบื้องชนิดดูดซึมน้ำน้อย เช่น โมเสคแก้ว กระเบื้องแก้ว คิ้ว กระจก หินอ่อนหรือหินแกรนิต
  เป็นต้น นอกจากนี้ยังสามารถยาแนวคอนกรีตกันน้ำซึมได้

  • บริษัท ทีพีไอ คอนกรีต จำกัด ได้คิดค้นผลิตภัณฑ์ใหม่ๆ เพื่อตอบสนองความต้องการของลูกค้า
  ดังนี้

  1. คอนกรีตสำหรับพิมพ์ลาย (Stampcrete) เหมาะสำหรับนำไปเททางเท้า ลานจอดรถ
  โดยเมื่อเทคอนกรีต

  แล้ว ก็นำแบบที่มีลวดลายต่างๆ เช่นดอกไม้มาพิมพ์ที่เนื้อคอนกรีต เพื่อให้เกิดลวดลายที่สวยงาม

  2. คอนกรีตไหลเข้าแบบ (Flow Concrete) เป็นคอนกรีตไหลเข้าแบบง่าย
  เหมาะสำหรับเทเสา คานที่มีเหล็กเสริมมาก คอนกรีตชนิดนี้จะไหลเข้าแบบได้ง่าย
  เมื่อแกะแบบแล้วจะไม่มีรูพรุน ได้เนื้อคอนกรีตที่เรียบสวยงามกว่าการใช้คอนกรีตผสมเสร็จทั่วๆไป

  • บริษัท ทีพีไอ โพลีน เพาเวอร์ จำกัด ในฐานะเป็นบริษัทย่อยของบริษัทฯ
  อยู่ระหว่างสานต่อโครงการโรงไฟฟ้าพลังงานความร้อนทิ้งขนาดประมาณ 36 เมกกะวัตต์
  ซึ่งได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI)
  โดยได้รับสิทธิประโยชน์ด้านภาษีการนำเข้าเครื่องจักรและยกเว้นภาษีเงินได้นิติบุคคลเป็นระยะเวลา
  8 ปี และได้รับการรับรองผลการศึกษาผลกระทบต่อสิ่งแวดล้อม (EIA)
  จากสำนักงานนโยบายและแผนทรัพยากรธรรมชาติและสิ่งแวดล้อมให้สามารถดำเนินโครงการดังกล่าวได้
  โดยคาดว่าจะสามารถดำเนินการผลิตกระแสไฟฟ้าได้ภายในปี 2552 นี้

  โครงการดังกล่าวนี้นอกจากจะทำให้บริษัทฯสามารถประหยัดต้นทุนในการซื้อไฟฟ้าจากแหล่งภายนอกได้ประมาณปีละ
  600 ล้านบาทแล้ว
  ยังเป็นโครงการที่ช่วยลดผลกระทบต่อสิ่งแวดล้อมโดยสามารถลดปริมาณการปล่อยก๊าซคาร์บอนไดออกไซด์
  ซึ่งเป็นสาเหตุที่ทำให้เกิดก๊าซเรือนกระจกตัวสำคัญที่ทำให้เกิดภาวะโลกร้อน
  ซึ่งบริษัทฯอยู่ระหว่างการขอขึ้นทะเบียนเป็นผู้ลดการปล่อยก๊าซเรือนกระจกตามกลไกการพัฒนาที่สะอาด
  (CDM) ตามพิธีสารเกียวโต ซึ่งจะทำให้บริษัทฯสามารถที่จะได้รับ Carbondioxide credit
  ซึ่งจะช่วยเพิ่มรายได้ให้บริษัทฯด้วย

  นอกจากนี้ บริษัท ทีพีไอ โพลีน เพาเวอร์ จำกัด
  ยังดำเนินธุรกิจสถานีให้บริการน้ำมันและก๊าซธรรมชาติ (NGV) เพื่อให้บริการแก่ลูกค้าทั่วไป
  โดยมีสถานีให้บริการตั้งอยู่ในเขตกรุงเทพมหานครและต่างจังหวัด ได้แก่จังหวัดสระบุรี
  นครสวรรค์ และอุบลราชธานี

3.2 ภาพรวมการประกอบธุรกิจ ณ วันที่ 31 ธันวาคม 2551

3.3 รายละเอียดธุรกิจ

บริษัทฯและบริษัทในเครือประกอบธุรกิจ ดังนี้

1. ธุรกิจปูนซีเมนต์ ปูนเม็ด และปูนสำเร็จรูป

  บริษัทฯเป็นผู้ผลิตปูนซีเมนต์ ปูนเม็ด และปูนสำเร็จรูปชนิดต่างๆ
  โดยมีโรงงานผลิตอยู่ที่จังหวัดสระบุรี ทั้งนี้
  บริษัทฯเป็นผู้ผลิตปูนซีเมนต์รายใหญ่หนึ่งในสามของประเทศ โดยมีส่วนแบ่งการตลาดร้อยละ 19
  ของปริมาณการจำหน่ายทั้งหมดในประเทศ

  นอกจากนี้ บริษัทฯ ยังดำเนินธุรกิจรับกำจัดกากอุตสาหกรรม

2. ธุรกิจเม็ดพลาสติก LDPE / EVA

  บริษัทฯผลิตเม็ดพลาสติก LDPE 2 ชนิด ได้แก่ LDPE Homopolymer (LDPE) และ LDPE
  Copolymer (EVA) ที่โรงงานในจังหวัดระยอง LDPE
  เป็นเม็ดพลาสติกประเภทที่นำไปใช้เป็นวัตถุดิบในการผลิตผลิตภัณฑ์พลาสติกหลายประเภท
  โดยบริษัทฯเป็นผู้ผลิตเม็ดพลาสติก LDPE รายใหญ่ที่สุดในประเทศไทย
  โดยมีส่วนแบ่งการตลาดในผลิตภัณฑ์ LDPE และ EVA ในอัตราเท่ากัน คือ ร้อยละ 45
  ของปริมาณการจำหน่ายทั้งหมดในประเทศ

3. ธุรกิจคอนกรีตผสมเสร็จ

  บริษัท ทีพีไอ คอนกรีต จำกัด (ถือหุ้นร้อยละ 99.99 โดยบริษัทฯ)
  เป็นผู้ผลิตคอนกรีตผสมเสร็จรายใหญ่อันดับสองของประเทศ โดยมีส่วนแบ่งการตลาดร้อยละ 12
  ของปริมาณการจำหน่ายทั้งหมดในประเทศ

4. ธรุกิจผลิตกระเแสไฟฟ้า

  บริษัท ทีพีไอ โพลีน เพาเวอร์ จำกัด (บริษัทย่อยซึ่งถือหุ้นร้อยละ 99.99 โดยบริษัทฯ)
  อยู่ระหว่างสานต่อโครงการนำพลังงานความร้อนทิ้งจากการผลิตปูนเม็ดและปูนซีเมนต์ของบริษัทฯ
  มาทำการผลิตกระแสไฟฟ้าขนาด 36 เมกกะวัตต์
  ซึ่งคาดว่าจะสามารถเดินเครื่องในเชิงพาณิชย์ได้ภายในปี 2552
  นอกจากนี้ยังดำเนินธุรกิจสถานีให้บริการน้ำมันและก๊าซธรรมชาติ (NGV)
  ทั้งในกรุงเทพมหานครและต่างจังหวัด

5. ธุรกิจผลิตแอมโมเนียมไนเตรทและกรดไนตริก

  บริษัท ไนเตรทไทย จำกัด (กิจการร่วมค้าของบริษัทฯ ถือหุ้นร้อยละ 50 โดยบริษัทฯ)
  เป็นผู้นำและครองส่วนแบ่งตลาดสูงสุดในประเทศโดยบริษัท ไนเตรทไทย จำกัด
  เป็นผู้ผลิตกรดไนตริกเพียงรายเดียวในประเทศ

  นอกจากนี้ บริษัทฯยังลงทุนในธุรกิจอื่นผ่านบริษัทย่อย บริษัทร่วมของบริษัทฯ อาทิเช่น
  ธุรกิจประกันชีวิตธุรกิจพัฒนาที่ดินและที่พักอาศัย และธุรกิจรับจ้างขนส่งคอนกรีตผสมเสร็จ เป็นต้น

  โครงสร้างรายได้จากการขาย

หน่วย : ล้านบาท

+-----------+-------------+--------+----+----+----+----+----+----+
| ผลิตภัณฑ์    | ดำเนินการโดย | %      | 25 |    | 25 |    | 25 |    |
|           |             | กา     | 49 |    | 50 |    | 51 |    |
|           |             | รถือหุ้นข |    |    |    |    |    |    |
|           |             | องบริษัท |    |    |    |    |    |    |
+-----------+-------------+--------+----+----+----+----+----+----+
|           |             |        | ร  | %  | ร  | %  | ร  | %  |
|           |             |        | าย |    | าย |    | าย |    |
|           |             |        | ได้ |    | ได้ |    | ได้ |    |
+-----------+-------------+--------+----+----+----+----+----+----+
| ปูนซีเมนต์   | บมจ. ทีพีไอ   | -      | 12 | 5  | 13 | 5  | 13 | 5  |
|           | โพลีน        |        | ,9 | 7. | ,4 | 3. | ,3 | 2. |
|           |             |        | 27 | 12 | 19 | 84 | 87 | 07 |
+-----------+-------------+--------+----+----+----+----+----+----+
| คอนก      | บจก. ทีพีไอ   | 99.99  | 3  | 1  | 3  | 1  | 3  | 1  |
| รีตผสมเสร็จ | คอนกรีต      |        | ,3 | 4. | ,2 | 3. | ,5 | 3. |
|           |             |        | 04 | 60 | 47 | 03 | 80 | 93 |
+-----------+-------------+--------+----+----+----+----+----+----+
| เม็ดพลาสติก | บมจ. ทีพีไอ   | -      | 7  | 3  | 8  | 3  | 8  | 3  |
|           | โพลีน        |        | ,0 | 1. | ,0 | 2. | ,0 | 1. |
|           |             |        | 98 | 37 | 98 | 49 | 82 | 44 |
+-----------+-------------+--------+----+----+----+----+----+----+
| แอมโมเ    | บจก. ไ      | 50.00  | 4  | 2. | 6  | 2. | 9  | 3. |
| นียมไนเตรท | นเตรทไทย 1/ |        | 74 | 09 | 42 | 58 | 08 | 53 |
+-----------+-------------+--------+----+----+----+----+----+----+
| อื่น ๆ      |             |        | (  | (5 | (  | (1 | (  | (0 |
|           |             |        | 1, | .1 | 48 | .9 | 24 | .9 |
|           |             |        | 17 | 8) | 0) | 3) | 9) | 7) |
|           |             |        | 3) |    |    |    |    |    |
+-----------+-------------+--------+----+----+----+----+----+----+
| รวม       |             |        | 22 | 10 | 24 | 10 | 25 | 10 |
|           |             |        | ,6 | 0. | ,9 | 0. | ,7 | 0. |
|           |             |        | 30 | 00 | 26 | 00 | 08 | 00 |
+-----------+-------------+--------+----+----+----+----+----+----+

หมายเหตุ : 1/ เป็นกิจการร่วมค้า

3.4 เป้าหมายการดำเนินธุรกิจ

  บริษัทฯมีเป้าหมายที่จะรักษาความสามารถในการแข่งขันในอุตสาหกรรมการผลิตและจำหน่ายปูนซีเมนต์
  คอนกรีตผสมเสร็จ รวมถึงเม็ดพลาสติกและผลิตภัณฑ์อื่นๆในเครือทีพีไอโพลีน
  ทั้งในประเทศและต่างประเทศ
  โดยมีความมุ่งมั่นที่จะเพิ่มประสิทธิภาพการผลิตโดยลดต้นทุนด้านพลังงาน เน้นคุณภาพสินค้า
  ระบบการจัดส่ง ระบบการจัดสภาพสิ่งแวดล้อม ความปลอดภัยและอาชีวอนามัยของพนักงาน
  โดยมีการกำกับดูแลกิจการที่ดีรวมถึงการมีส่วนร่วมในการช่วยเหลือสังคม